Na temelju članka 108. i 109. Općeg poreznog zakona („Narodne novine“, broj 115/16, 106/18, 121/19, 32/20 i 42/20), članka 17. stavka 1. Zakona o financiranju vodnog gospodarstva (Narodne novine 139/09, 90/11, 56/13, 154/14, 119/15, 120/16, 127/17 i 66/19) i članka 34. Statuta Grada Skradina („Službeni vjesnik Šibensko-kninske županije“, broj 3/21 i 15/22), Gradsko vijeće Grada Skradina, na 14. sjednici od 21. ožujka 2023. godine, donosi

**ODLUKU**

**o otpisu potraživanja s osnova zastare prava na naplatu**

 **komunalne naknade i naknade za uređenje voda**

**Članak 1.**

 Ovom se Odlukom otpisuju nenaplativa potraživanja Grada Skradina zbog zastare prava na naplatu za stambeni prostor (građani) i poslovni prostor (pravne i fizičke osobe) s danom 31. prosinca 2016. godine, kako slijedi:

- s osnova komunalne naknade u ukupnom iznosu od 39.184,43 EUR / 295.235,09 kuna,

- s osnova naknade za uređenje voda u ukupnom iznosu od 56.981,56 EUR / 429.327,56 kuna

Konverzijski tečaj: 7,53450

**Članak 2.**

 Otpis potraživanja iz članka 1. ove Odluke izvršit će Upravni odjel za financije, imovinsko-pravne poslove i društvene djelatnosti Grada Skradina nakon stupanja na snagu ove Odluke te će u tom smislu izvršiti ažuriranje financijskog stanja u bazi podataka komunalne naknade i naknade za uređenje voda.

**Članak 3.**

 Upravni odjel za financije imovinsko-pravne poslove i društvene djelatnosti Grada Skradina nakon ažuriranja baze podataka naknade za uređenje voda izvijesti će Hrvatske vode o izvršenju ove Odluke.

**Članak 4.**

 Stupanjem na snagu ove Odluke prestaje važiti Odluka o otpisu potraživanja s osnova zastare prava na naplatu komunalne naknade i naknade za uređenje voda („Službeni vjesnik Šibensko-kninske županije“, broj 21/22)

**Članak 5.**

 Ova Odluka stupa na snagu danom donošenja, a objavit će se u „Službenom vjesniku Šibensko-kninske županije“.

KLASA:363-02/23-01/1

UR.BROJ:2182-03-02-23-1

Skradin, 21. ožujka 2023.g.

**GRADSKO VIJEĆE**

 **GRADA SKRADINA**

 **Predsjednica**

**Nadija Zorica, v.r.**